The Emerald Forest

***La Smeraldo-Arbaro*** estas anglalingva brita filmo el 1985 lokita en la brazila pluvarbaro. Ĝi estis direktita fare de John Boorman kaj skribita fare de Rospo Pallenberg. Ĝi estas bazita sur vera rakonto. La filmo estis montrita preterkonkure ĉe la Festivalo de Cannes en 1985.

## Intrigoresumo 
Bill Markham estas inĝeniero kiu moviĝis al Brazilo kun sia familio por kompletigi la konstruadon de granda hidrelektra digo. La konstruo postulas senarbigon de grandaj areoj, kaj inundigon de eĉ pli grandaj. Ĝia kompletigo alportos pli da homoj al la areoj kiuj dehakos la ĝangalon por agrikulturo kaj vivspaco.

Markhamo kunportas sian familion al la limo de la arbaro por pikniko por montri al ili la ĝangalon. Ĝuste tiam indiano de unu el la indiĝenaj triboj konata kiel la Nevidebla Popolo rimarkas lian filon, Tommy, sep-jara, kiu havas klarverdan okulojn en la koloro de la arbaro. La tribulo decidas ke estas maljuste forlasi la infanon kun tiuj strangaj homoj, kiuj, en lia opinio, detruas la mondon. Li kidnapas la infanon. Markham postsekvas ilin, sed lia filo estas for.

La rakonto saltas antaŭen proksimume dek jarojn. La digo preskaŭ pretas. Tommy, aŭ Tommé kiel li nun estas vokita, fariĝis parto de la tribo kun kiu li vivas, adoptante ilian lingvon, kulturon kaj vivmanieron. Lia patro trovas lin sed malkovras ke li ne estas la filo kiun li iam havis.

La tribo de Tommé poste estas minacita fare de alia tribo, kaj ankaŭ per la preskaŭ finita digo. Markham decidas helpi al sia filo tiel ke la vivmaniero kiun li adoptis ne estu detruita.

## Rolantaro 
* Powers Boothe - Bill Markham
* Meg Foster - Jean Markham
* Yara Vaneau - juna Heather Markham
* William Rodriguez - juna Tommy Markham
* Ruy Polanah - tribestro Wanadi
* Charley Boorman - Tomme (Tommy Markham kiel membro de la Nevidebluoj-tribo)
* Dira Paes - Kachiri (Kaĉiri)
* Eduardo Conde - Werner
* Ariel Coelho - pastro Leduc
* Peter Marinker - Perreira
* Mario Borges - Costa
* Átila Iório - Trader
* Gabriel Archanjo - la dungosoldato de Trader
* Gracindo Júnior - Carlos
* Arthur Muhlenberg - Rico
* Estee Chandler - Heather Markham

## Stilo 
La filmo estas klare instigita per la detruo de la pluvarbaro, sed krom la efiko al la medio kaj la loka faŭno, ĝi ekzamenas la fakton ke vivmaniero, kiu estis natura por homoj dum multaj jarmiloj, ankaŭ estas detruita. Scenoj esplorantaj la kulturon kaj spiritajn kredojn de la tribo donas al la spektanto ideon de kiel sudamerikaj homoj vivis en la tempoj antaŭ ĝeneraligita koloniigo.

## Sukceso 
*Rotten Tomatoes* donis al ĝi 87% rangigon, el 13 recenzoj. *La Smeraldo-Arbaro* estis nomumita la "Recenzista Preferaĵo" (Critic's Pick) fare de la recenzistoj de la *New York Times*. Ĝi estis nomumita por 3 BAFTA Premioj, por kinematografio, ŝminkado, kaj filmmuziko.

## Referencoj 
## Literaturo 
* 
* 

## Vidu ankaŭ 
* Tucuruí Dam

## Eksteraj ligiloj 
* Aŭskulti
* 

Kategorio:Anglalingvaj filmoj
Kategorio:Filmoj aperintaj en 1985
Kategorio:Britaj filmoj
Kategorio:Dramaj filmoj
Kategorio:Aventuraj filmoj
Kategorio:Filmoj direktita fare de John Boorman
Kategorio:Filmoj lokitaj en Brazilo
Kategorio:Mediaj filmoj
Kategorio:Filmoj surbaze de faktaj okazaĵoj
Kategorio:Filmoj pri Ĉasistoj-kolektistoj
Kategorio:Indiĝena kinarto en Latin-Ameriko